Aivar Kokk

Aivar Kokk (sündinud 15. aprillil 1960 Jõgeval) on Eesti ettevõtja ja poliitik, Riigikogu XII, XIII, XIV ja XV koosseisu liige. 2004–2009 oli ta Jõgeva maavanem.

Kokka on süüdistatud seotuses sundparteistamisega"Kalurid süüdistavad Peipsi ärimeest alluvate IRLi sundimises" ERR, 6. märts 2013.

 Elulugu 
Kokk sündis 15. aprillil 1960 Jõgeval. Lapsepõlv ja kooliaeg möödus Luual ja Palamusel. 1983. aastal lõpetas Tallinna Polütehnilise Instituudi ehitusinseneri-tehnoloogina.

 Poliitiline tegevus 
1989. aastast on ta kuulunud Jõgeva vallavolikokku: aastatel 1989–2000, 2013–2017 ja taas 2017. aastast vallavolikogu liikmena, aastatel olnud 2002–2004 ja 2009–2011 volikogu esimees. Aastatel 2004–2009 oli ta Jõgeva maavanem.

2011. aastast kuulub erakonda IsamaaÄriregistri päring (vaadatud 15.10.2019).

2011. aastal valiti Riigikogu XII koosseisu. Riigikogus on olnud maaelukomisjoni aseesimees ning kohalike omavalitsuste ja regionaalpoliitika toetusrühma esimees. 2015. aastal valiti Riigikogu XIII koosseisu, olles ühtaegu sotsiaalkomisjoni esimees ning kohalike omavalitsuste ja regionaalpoliitika toetusrühma esimees. 2016. aasta detsembris valiti majanduskomisjoni esimeheks. 2017. aasta veebruarist oli Kokk riigireformi probleemkomisjoni liige, 2017. aasta juunist maaelukomisjoni esimees, 2022. aasta juunist Riigikogu rahanduskomisjoni esimees. 

On kuulunud Eesti-Venemaa, Eesti-Hiina ja Eesti-Soome parlamendirühma. 

Erakondlikus plaanis on ta erakonna Isamaa volikogu ja eestseisuse liige ning on Isamaa Jõgevamaa piirkonna kontaktisik Isamaa erakonna Jõgeva piirkond (vaadatud 15.10.219).

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 3136 häält ning osutus valituks.

 Tegevus ettevõtjana 
Kokk tegutseb 1991. aastast ettevõtjanaAutobiograafiline veebieht (vaadatud 15.10.2019). Kokku on ta asutanud 6 ja juhtinud 11 ettevõtet. 2019. aasta seisuga kuulub ta kolme ettevõtte juhatusse:

 Isamaa erakond MTÜIsamaa erakonna juhatus (vaadatud 15.10.2019)
 Eesti uisuliit MTÜ (asepresident)Eesti Uisuliidu juhatus (vaadatud 15.10.2019)
 Jõgevamaa äriklubi MTÜ (asutaja)

 Tunnustus 
 2004 Jõgeva valla aasta tegija
 2006 Ajalehe Maaleht "Aasta tera" 
 2006 Poola Vabariigi Kuldne teeneterist
 2007 Jõgeva linna aumärk 
 2007 Mustvee linna aukodanik 
 2007 Päästeteenistuse kuldrist
 2008 Lõuna Politseiprefektuuri teenetemärk
 2015 Jõgevamaa kuldrist 
 2020 Jõgeva valla vapimärk

 Isiklikku 
Kokk on abielus ja tal on kolm tütart. Tema hobid on tervisesport, aiandus, fotograafia ja toiduvalmistamine.

 Viited 

 Välislingid 

Poliitiku koduleht
Aivar Kokk Riigikogu kodulehel
Riigikogulane kinkis kuluhüvitise eest koolidele pihlakaistikuid
Peeter Ernits. Aivar Kokk: Poodi minnes vaatan punaseid silte Maaleht, 8. oktoober 2010
Dannar Leitmaa. Pätibande liitus IRL-iga riigikogulase Aivar Koka soovitusel Eesti Päevaleht, 5. juuni 2012
"Terviseamet algatas koroonat levitanud Aivar Koka suhtes väärteomenetluse" ERR, 3. veebruar 2021

Kategooria:Eesti ettevõtjad
Kategooria:Isamaa Erakonna poliitikud
Kategooria:Jõgeva maavanemad
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Sündinud 1960